SL Uradni list Evropske unije L 27/101

IZVEDBENA UREDBA KOMISIJE (EU) 2017/162

z dne 31. januarja 2017

o izvajanju odbitkov od ribolovnih kvot, ki so na voljo za nekatere staleže rib v letu 2016, zaradi prelova drugih staležev rib v preteklih letih in o spremembi Izvedbene uredbe (EU) 2016/2226 o izvajanju odbitkov od ribolovnih kvot, ki so na voljo za nekatere staleže rib v letu 2016, zaradi prelova v preteklih letih

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Unije za zagotavljanje skladnosti s pravili skupne ribiške politike, o spremembi uredb (ES) št. 847/96, (ES) št. 2371/2002, (ES) št. 811/2004, (ES) št. 768/2005, (ES) št. 2115/2005, (ES) št. 2166/2005, (ES) št. 388/2006, (ES) št. 509/2007, (ES) št. 676/2007, (ES) št. 1098/2007, (ES) št. 1300/2008, (ES) št. 1342/2008 in razveljavitvi uredb (EGS) št. 2847/93, (ES) št. 1627/94 in (ES) št. 1966/2006 (1) ter zlasti člena 105(1), (2), (3) in (5) Uredbe,

ob upoštevanju naslednjega:

(1) Ribolovne kvote za leto 2015 so bile določene z: — Uredbo Sveta (EU) št. 1221/2014 (2), — Uredbo Sveta (EU) št. 1367/2014 (3), — Uredbo Sveta (EU) 2015/104 (4) in — Uredbo Sveta (EU) 2015/106 (5).

(2) Ribolovne kvote za leto 2016 so bile določene z: — Uredbo (EU) št. 1367/2014, — Uredbo Sveta (EU) 2015/2072 (6), — Uredbo Sveta (EU) 2016/72 (7) in — Uredbo Sveta (EU) 2016/73 (8).

(3) Kadar Komisija ugotovi, da je država članica presegla ribolovne kvote, ki so ji bile dodeljene, v skladu s členom 105(1) Uredbe (ES) št. 1224/2009 izvede odbitke od prihodnjih ribolovnih kvot navedene države članice.

(4) Z Izvedbeno uredbo Komisije (EU) 2016/2226 (9) so bili določeni odbitki od ribolovnih kvot za nekatere staleže rib v letu 2016 zaradi prelova v preteklih letih.

(5) Vendar za nekatere države članice z Izvedbeno uredbo (EU) 2016/2226 ne bi bilo mogoče izvesti odbitkov od kvot, dodeljenih za prelovljene staleže rib, ker te kvote za navedene države članice v letu 2016 niso bile na voljo.

(6) V členu 105(5) Uredbe (ES) št. 1224/2009 je določeno, da se, če za presežen stalež rib v letu, ki sledi prelovu, ni mogoče izvesti odbitkov, ker kvota zadevni državi članici ni na voljo, odbitki lahko izvedejo za druge staleže rib na istem geografskem območju ali z enako komercialno vrednostjo. V skladu s Sporočilom Komisije 2012/C 72/07 (10) bi bilo treba take odbitke po možnosti izvesti od kvot, dodeljenih za staleže rib, ki jih lovi ladjevje, ki je preseglo kvoto, ob upoštevanju potrebe po izogibanju zavržkom pri mešanem ribolovu.

(7) V nekaterih primerih je izmenjava ribolovnih možnosti v skladu s členom 16(8) Uredbe (EU) št. 1380/2013 Evropskega parlamenta in Sveta (11) omogočila delne odbitke od istih staležev rib v okviru Izvedbene uredbe (EU) 2016/2226. Preostale odbitke bi bilo treba izvesti od kvot za druge staleže v skladu s členom 105(5) Uredbe (ES) št. 1224/2009.

(8) Z zadevnimi državami članicami so bila opravljena posvetovanja v zvezi s predlaganimi odbitki od kvot, dodeljenih za staleže rib, ki niso bili prelovljeni.

(9) Španija je leta 2015 presegla svojo ribolovno kvoto za stalež raž v vodah Unije podobmočij ICES VIII in IX (SRX/89-C). Španija je z dopisom z dne 30. septembra 2016 zaprosila za porazdelitev odbitka na dve leti. Glede na predložene informacije in ob upoštevanju, da bi precejšnja izguba kvote povzročila prekomerne zavržke zadevne vrste, se v skladu s točko 3 (b) Sporočila 2012/C 72/07 ta prošnja lahko odobri.

(10) Odbitke je treba izvesti za pravo peščenko v geografskem območju razdelkov ICES IIa, IIIa in podrazdelka IV, saj je Danska leta 2015 presegla svoje celotne dovoljene ulove v vodah Unije v območju upravljanja 1, kakor je opredeljeno v Prilogi IID k Uredbi (EU) 2015/104. Leta 2016 so bili v teh vodah dovoljeni minimalni ulovi prave peščenke, da bi se spremljala številčnost prave peščenke. Vendar z navedenimi odbitki ni mogoče obdržati sistema spremljanja (12), ki ga je Mednarodni svet za raziskovanje morja (ICES) predlagal za upravljanje prave peščenke. Zato bi se morali odbitki za kvote, ki jih je Danska na teh območjih prelovila v letu 2015, izvesti za območje upravljanja prave peščenke 3.

(11) Poleg tega je videti, da so nekateri odbitki iz Izvedbene uredbe (EU) 2016/2226 večji od prilagojene kvote, ki je na voljo v letu 2016, in se zato v navedenem letu ne morejo v celoti izvesti. V skladu s Sporočilom 2012/C 72/07 bi bilo treba preostanek odbiti od prilagojenih kvot, ki bodo na voljo v naslednjih letih, dokler se ne povrne celoten prelov.

(12) Izvedbeno uredbo (EU) 2016/2226 bi bilo zato treba ustrezno spremeniti –

SPREJELA NASLEDNJO UREDBO:

Člen 1

Ribolovne kvote za leto 2016 iz Priloge I k tej uredbi, določene v uredbah (EU) št. 1367/2014, (EU) 2015/2072, (EU) 2016/72 in (EU) 2016/73, se zmanjšajo z uporabo odbitkov pri drugih staležih rib iz navedene priloge.

Člen 2

Priloga k Izvedbeni uredbi (EU) 2016/2226 se nadomesti z besedilom iz Priloge II k tej uredbi.

Člen 3

Ta uredba začne veljati sedmi dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 31. januarja 2017 Za Komisijo Predsednik Jean-Claude JUNCKER

(1) UL L 343, 22.12.2009, str. 1.

(2) Uredba Sveta (EU) št. 1221/2014 z dne 10. novembra 2014 o določitvi ribolovnih možnosti za nekatere staleže rib in skupine staležev rib, ki se za leto 2015 uporabljajo v Baltskem morju, ter spremembah uredb (EU) št. 43/2014 in (EU) št. 1180/2013 (UL L 330, 15.11.2014, str. 16).

(3) Uredba Sveta (EU) št. 1367/2014 z dne 15. decembra 2014 o določitvi ribolovnih možnosti za plovila Unije za določene staleže globokomorskih rib za leti 2015 in 2016 (UL L 366, 20.12.2014, str. 1).

(4) Uredba Sveta (EU) 2015/104 z dne 19. januarja 2015 o določitvi ribolovnih možnosti za leto 2015 za nekatere staleže rib in skupine staležev rib, ki veljajo za vode Unije in za plovila Unije v nekaterih vodah zunaj Unije, o spremembi Uredbe (EU) št. 43/2014 ter o razveljavitvi Uredbe (EU) št. 779/2014 (UL L 22, 28.1.2015, str. 1).

(5) Uredba Sveta (EU) 2015/106 z dne 19. januarja 2015 o določitvi ribolovnih možnosti za leto 2015 za nekatere staleže rib in skupine staležev rib v Črnem morju (UL L 19, 24.1.2015, str. 8).

(6) Uredba Sveta (EU) 2015/2072 z dne 17. novembra 2015 o določitvi ribolovnih možnosti za nekatere staleže rib in skupine staležev rib, ki se za leto 2016 uporabljajo v Baltskem morju, ter spremembi uredb (EU) št. 1221/2014 in (EU) 2015/104 (UL L 302, 19.11.2015, str. 1).

(7) Uredba Sveta (EU) 2016/72 z dne 22. januarja 2016 o določitvi ribolovnih možnosti za leto 2016 za nekatere staleže rib in skupine staležev rib, ki se uporabljajo za vode Unije in za ribiška plovila Unije v nekaterih vodah zunaj Unije, ter o spremembi Uredbe (EU) 2015/104 (UL L 22, 28.1.2016, str. 1).

(8) Uredba Sveta (EU) 2016/73 z dne 18. januarja 2016 o določitvi ribolovnih možnosti za leto 2016 za nekatere staleže rib v Črnem morju (UL L 16, 23.1.2016, str. 1).

(9) Izvedbena uredba Komisije (EU) 2016/2226 z dne 9. decembra 2016 o izvajanju odbitkov od ribolovnih kvot, ki so na voljo za nekatere staleže rib v letu 2016, zaradi prelova v preteklih letih (UL L 336, 10.12.2016, str. 28).

(10) Sporočilo Komisije – Smernice za odbitke od kvot na podlagi člena 105(1), (2) in (5) Uredbe (ES) št. 1224/2009 (2012/C-72/07) (UL C 72, 10.3.2012, str. 27).

(11) Uredba (EU) št. 1380/2013 Evropskega parlamenta in Sveta z dne 11. decembra 2013 o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (UL L 354, 28.12.2013, str. 22).

(12) http://www.ices.dk/sites/pub/Publication%20Reports/Expert%20Group%20Report/acom/2016/HAWG/13%20HAWG%20Report%202016%20-%20Sec%2011%20Sandeel%20in%20Division%203.a%20and%20Subarea%204.pdf.

PRILOGA I Odbitki od kvot za druge staleže rib Država članica Oznaka vrste Oznaka območja Ime vrste Ime območja Dovoljeni iztovori za leto 2015 (celotna prilagojena količina v kilogramih) (1) Skupni ulov v letu 2015 (količina v kilogramih) Poraba kvote (%) Prelov, povezan z dovoljenim iztovorom (količina v kilogramih) Množilni količnik (2) Dodatni množilni količnik (3) (4) Neporavnani odbitki iz prejšnjih let (5) (količina v kilogramih) Odbitki za leto 2016 (količina v kilogramih) Odbitki, ki so se v letu 2016 že uporabili za isti stalež rib (količina v kilogramih) (6) Preostala količina, ki se odšteje od kvote za drug stalež rib (količina v kilogramih) (1) (2) (3) (4) (5) (6) (7) (8) (9) (10) (11) (12) (13) (14) (15) DK DGS 03A-C. trnež vode Unije območja IIIa 0 3 840 ni relevantno 3 840 1,00 / / 3 840 0 3 840 Odbitek se izvede za naslednji stalež DK NEP 3A/BCD škamp IIIa; vode Unije podrazdelkov 22–32 / / / / / / / / / 3 840 DK DGS 2AC4-C trnež vode Unije območij IIa in IV 0 1 540 ni relevantno 1 540 1,00 / / 1 540 0 1 540 Odbitek se izvede za naslednji stalež DK NEP 2AC4-C škamp vode Unije območij IIa in IV / / / / / / / / / 1 540 DK NOP 04-N. norveški molič norveške vode območja IV 0 28 270 ni relevantno 28 270 1,00 / / 28 270 0 28 270 Odbitek se izvede za naslednji stalež DK NOP 2A3A4. norveški molič IIIa; vode Unije območij IIa in IV / / / / / / / / / 28 270 ES BUM ATLANT sinja jadrovnica Atlantski ocean 20 360 134 082 658,56 113 722 2,0 A 172 878 514 044 0 514 044 Odbitek se izvede za naslednji stalež ES SWO AN05N mečarica Atlantski ocean severno od 5° S / / / / / / / / / 514 044 ES GHL 1N2AB. grenlandska morska plošča norveške vode območij I in II 0 24 239 ni relevantno 24 239 1,00 A / 36 359 0 36 359 Odbitek se izvede za naslednji stalež ES POK 1N2AB. saj norveške vode območij I in II / / / / / / / / / 36 359 FR GHL 1N2AB. grenlandska morska plošča norveške vode območij I in II 2 000 7 957 397,85 5 957 1,00 / / 5 957 0 5 957 Odbitek se izvede za naslednji stalež FR OTH 1N2AB. druge vrste norveške vode območij I in II / / / / / / / / / 5 957 NL ANE 08. sardon VIII 0 12 493 ni relevantno 12 493 1,00 / / 12 493 0 12 493 Odbitek se izvede za naslednji stalež NL WHB 1X14 sinji mol vode Unije in mednarodne vode območij I, II, III, IV, V, VI, VII, VIIIa, VIIIb, VIIId, VIIIe, XII in XIV / / / / / / / / / 12 493 NL HKE 3A/BCD oslič IIIa; vode Unije podrazdelkov 22–32 0 1 575 ni relevantno 1 575 1,00 A+C (7) / 2 363 0 2 363 Odbitek se izvede za naslednji stalež NL HKE 2AC4-C oslič vode Unije območij IIa in IV / / / / / / / / / 2 363 NL WHG 56-14 mol VI; vode Unije in mednarodne vode območja Vb; mednarodne vode območij XII in XIV 0 11 475 ni relevantno 11 475 1,00 / / 11 475 0 11 475 Odbitek se izvede za naslednji stalež NL HKE 8ABDE. oslič VIIIa, VIIIb, VIIId in VIIIe / / / / / / / / / 11 475 PT GHL 1N2AB. grenlandska morska plošča norveške vode območij I in II 0 6 098 ni relevantno 6 098 1,00 / / 6 098 0 6 098 Odbitek se izvede za naslednji stalež PT RED 1N2AB. rdeči okun norveške vode območij I in II / / / / / / / / / 6 098 PT POK 1N2AB. saj norveške vode območij I in II 9 700 9 690 99,90 –10 / / 145 616 145 606 53 145 553 Odbitek se izvede za naslednji stalež PT RED 1N2AB. rdeči okun norveške vode območij I in II / / / / / / / / / 145 553 (1) Kvote, ki so na voljo državi članici v skladu z zadevnimi uredbami o ribolovnih možnostih po upoštevanju izmenjav ribolovnih možnosti v skladu s členom 16(8) Uredbe (EU) št. 1380/2013, prenosov kvot iz leta 2014 v leto 2015 v skladu s členom 4(2) Uredbe Sveta (ES) št. 847/96 (UL L 115, 9.5.1996, str. 3), členom 5a Uredbe (EU) št. 1221/2014 in členom 18a Uredbe (EU) 2015/104 ali ponovnih dodelitev in odbitkov od ribolovnih možnosti v skladu s členoma 37 in 105 Uredbe (ES) št. 1224/2009. (2) Kot določa člen 105(2) Uredbe (ES) št. 1224/2009. Odbitek, ki je enak prelovu * 1,00, se uporablja v vseh primerih prelova, ki je enak ali manjši od 100 ton. (3) Kot je določeno v členu 105(3) Uredbe (ES) št. 1224/2009 in če obseg prelova presega 10 %. (4) Črka „A“ pomeni, da se uporablja dodatni množilni količnik 1,5 zaradi zaporednega prelova v letih 2013, 2014 in 2015. Črka „C“ pomeni, da se uporablja dodatni množilni količnik 1,5, ker za stalež velja večletni načrt. (5) Preostale količine, ki jih ni bilo mogoče odbiti v letu 2015 v skladu z Izvedbeno uredbo Komisije (EU) 2015/1801 (UL L 263, 8.10.2015, str. 19), kakor je bila spremenjena z Izvedbeno uredbo Komisije (EU) 2015/2404 (UL L 333, 19.12.2015, str. 73), ker ni bilo na voljo kvot oziroma dovolj kvot. (6) Količine, ki se lahko odštejejo od istega staleža zaradi izmenjave ribolovnih možnosti v skladu s členom 16(8) Uredbe (EU) št. 1380/2013. (7) Dodatni množilni količniki niso kumulativni in se uporabijo samo enkrat.